מה היה שווי עסקת הבלעדיות על הפודקאסט שחתמה ספוטיפיי עם ג'ו רוגן?
כ-100 מיליון דולרים
במאי 2020 חתמה ספוטיפיי על עסקת בלעדיות על הפודקאסט של ג'ו רוגן תמורת כ-100 מיליון דולרים, מה שהפך אותה לאחת העסקאות הגדולות בעולם הפודקאסטים. במהלך מגפת הקורונה הטיף רוגן נגד חיסון לקורונה. ב-26 בינואר 2022, הזמר ניל יאנג, שורד פוליו, הציב לספוטיפיי אולטימטום, לפיו אם לא יסירו או יצנזרו את רוגן, יסיר יאנג את כל גוף היצירה שלו מן השירות. למחרת הסירה ספוטיפיי את שיריו של יאנג מהשירות. בעקבות יאנג הפסיקה גם ג'וני מיטשל את שיתוף הפעולה שלה עם השירות. במקביל הכבידה ספוטיפיי על אפשרות לקוחותיה להתנתק מהשירות. לאור הסערה וצניחת מנייתה, הודיעה ספוטיפיי, לראשונה מאז נוסדה, על מדיניות תוכן ציבורית. במסגרת מדיניות זו תסנן החברה או תסמן תכנים ומשתמשים כגון פודקאסטים שטוענים כי איידס, קורונה, סרטן או מחלות מסכנות חיים חמורות אחרות אינן אמיתיות, תוכן המעודד הדבקה מכוונת במחלות מידבקות ותוכן שטוען שחיסונים פותחו על מנת לגרום למוות.
ספוטיפיי חתמה על עסקת בלעדיות עם ג'ו רוגן בשווי של כ-100 מיליון דולרים להעברת הפודקאסט שלו אליה.